Разам з тым нельга не заўважыць, што многія вакальныя партыі камедыі не маюць разгорнутых мелодый, а пабудаваны на прынцыпах рэчытатыву ці меладэкламацыі, што збядняе музычныя якасці твора. Інструментоўка яго, зробленая кампазітарам у сучасным стылі, наогул багатая, але часам не адпавядае зместу спектакля, асабліва ў тых эпізодах, дзе шырока выкарыстаны электрамузычныя інструменты.